gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3535, del 09-07-1999 (1999/5718)

RESOLUCIÓ de 9 de juny de 1999, de la Direcció General de Patrimoni Artístic, per la qual es resol la convocatòria d'ajudes per a la realització d'actuacions arqueològiques i paleontològiques a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3535

Data del DOGV
:   09-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/5718


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 9 de juny de 1999, de la Direcció General de Patrimoni Artístic, per la qual es resol la convocatòria d'ajudes per a la realització d'actuacions arqueològiques i paleontològiques a la Comunitat Valenciana. [1999/S5718]
  
Per ordre de 30 de març de1999, de la Conselleria de Cultura, Educació i Ciència (DOGV núm. 3.475, de 16.04.1999) es van convocar ajudes per a la realització d'actuacions arqueològiques i paleontològiques ordinàries a la Comunitat Valenciana.
  
Finalitzat el termini de presentació de sol·licituds, acompanyades de la deguda documentació, es va constituir la comissió avaluadora, segons estableix la base cinquena de l'annex I de l'esmentada ordre, la qual ha elevat a aquesta Direcció General de Patrimoni Artístic la proposta corresponent.
  
En virtut de la delegació efectuada pel conseller de Cultura, Educació i Ciència en la disposició final primera de l'esmentada ordre, resolc:
  
Primer
  
Concedir les ajudes per a la realització d'actuacions arqueològiques i paleontològiques ordinàries a la Comunitat Valenciana, als sol·licitants que es relacionen a l'annex I de la present resolució, en la quantia que s'hi especifica.
  
Segon
  
Excloure les sol·licituds relacionades en l'annex II, per haver-se presentat fora del termini establert.
  
Tercer
  
Denegar les ajudes assenyalades en l'annex III per falta de disponibilitat econòmica.
  
Contra la present resolució, que posa fi a la via administrativa, l'interessat podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptats tots dos des de l'endemà del dia de la notificació (o publicació, si és el cas). Tot això de conformitat amb els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciós Administrativa.
  
València, 9 de juny de 1999.- La directora general de Patrimoni Artístic (p. d. del conseller de Cultura, Educació i Ciència): Carmen Pérez García.
Diari Oficial de la Generalitat Valenciana


Sumari del DOGV 3551, del 02-08-1999 (1999/7195)

DECRET 105/1999, de 30 de juliol, del Govern Valencià, pel qual nomena alts càrrecs de la Presidència de la Generalitat Valenciana.
-----------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/07/30/105/dof/vci/html**

### Dades del document

Número de DOGV
:   3551

Data del DOGV
:   02-08-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/7195


Data del document
:   30-07-1999

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

 Descriptors 

:   * Presidència de la Generalitat
    * Govern Valencià
    * administració regional
    * quadre superior

DECRET 105/1999, de 30 de juliol, del Govern Valencià, pel qual nomena alts càrrecs de la Presidència de la Generalitat Valenciana. [1999/7195]
  
En virtut del que estableixen els articles 21.a), 35.b) i 40 de la Llei de la Generalitat Valenciana 5/1983, de 30 de desembre, i a proposta del vicepresident primer, el Govern Valencià, en la reunió del dia 30 de juliol de 1999, acorda el nomenament del alts càrrecs següents de la Presidència de la Generalitat Valenciana:
  
- Senyor Roc Gregori Aznar, sotssecretari de Turisme.
  
- Senyora Pilar Mateo Herrero, directora general de Cooperació al Desenvolupament.
  
- Senyor Juan José Bayona de Perogordo, director general de l'Oficina a Brussel·les.
  
Aquest decret tindrà efectes a partir del dia 1 d'agost de 1999.
  
València, 30 de juliol de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El vicepresident primer,
  
JOSÉ LUIS OLIVAS MARTÍNEZ


Còpia Permalink ELI
Diari Oficial de la Generalitat Valenciana


Sumari del DOGV 3449, del 08-03-1999 (1999/1496)

Concurs. Lloguer d'un immoble a Sagunt-Port.
--------------------------------------------

### Dades del document

Número de DOGV
:   3449

Data del DOGV
:   08-03-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/1496


Data del document
:   01-02-1999

Organisme emissor
:   Ajuntament de Sagunt

Tipus de document
:   Concurs

Descriptors 

:   * Sagunt
    * propietat immobiliària
    * licitació

Concurs. Lloguer d'un immoble a Sagunt-Port. [1999/S1496]
  
1. Entitat adjudicadora
  
a) Organisme: Ajuntament de Sagunt.
  
b) Dependència que tramita l'expedient: Secció de Patrimoni i Contractació.
  
2. Objecte del contracte
  
a) Descripció de l'objecte: lloguer d'un immoble a Sagunt-Port.
  
b) Lloc d'execució: Sagunt-Port.
  
c) Termini d'execució: 15 dies següents a la notificació de l'adjudicació.
  
3. Tramitació, procediment i forma d'execució
  
a) Tramitació: normal.
  
b) Forma: concurs públic obert.
  
4. Pressupost base de licitació
  
Import total: no se n'estableix, serà fixat pels concursants.
  
5. Garanties
  
a) Provisional: 100.000 pessetes.
  
b) Definitiva: 4% de l'import de l'adjudicació.
  
6. Obtenció de documentació i informació
  
a) Entitat: Ajuntament de Sagunt.
  
b) Domicili: carrer de l'Autonomia, número 2.
  
c) Codi postal i localitat: 46930 Sagunt.
  
d) Telèfon: 354 18 00 96.
  
e) Fax: 962 66 62 33.
  
f) Data límit d'obtenció d'informació: fins al termini de presentació d'ofertes.
  
7. Presentació d'ofertes
  
a) Data límit de presentació: s'iniciarà amb la primera publicació de l'anunci del concurs en els butlletins oficials de la província o en el Diari Oficial de la Generalitat Valenciana, i conclourà quan s'acomplesquen 27 dies naturals, comptadors a partir de l'endemà en què s'inserisca l'última publicació de l'anunci en els diaris oficials esmentats.
  
8. Obertura d'ofertes
  
a) Data: el divendres següent hàbil.
  
b) Hora: 9.00 hores.
  
9. Altres informacions
  
Despeses d'anuncis: a càrrec del contractista.
  
10. Exposició
  
Exposició del plec de clàusules administratives particulars. En cas d'impugnació se suspendrà la licitació.
Diari Oficial de la Generalitat Valenciana


Sumari del DOGV 3440, del 23-02-1999 (1999/1385)

Recurs contenciós administratiu número 01/0264/1998.
----------------------------------------------------

### Dades del document

Número de DOGV
:   3440

Data del DOGV
:   23-02-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/1385


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/0264/1998. [1999/Q1385]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que la Comunidad General de Riegos de Levante, Izquierda del Segura, ha interposat un recurs contenciós administratiu, amb el número 01/0264/1998, contra la Resolució de data 25 de novembre de 1997, de la Conselleria de Medi Ambient, referència JJP/ao R.S. 1564/97, mitjançant la qual es resol el recurs contra la Resolució de 30 de setembre de 1997, sobre els períodes hàbils de caça al Parc Natural d'El Hondo i a les Salines de Santa Pola.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3539, del 15-07-1999 (1999/6580)

Edicte d'aprovació definitiva de reparcel·lació forçosa en Sector RP-2 de la Modificació Puntual 35.
----------------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6580


Organisme emissor
:   Ajuntament de Santa Pola

Tipus de document
:   Edicte

Edicte d'aprovació definitiva de reparcel·lació forçosa en Sector RP-2 de la Modificació Puntual 35. [1999/X6580]
  
El Plenari de l'Ajuntament, en la sessió del dia 26 de maig de 1999, aprovà definitivament la reparcel·lació forçosa del Sector RP-2 de la Modificació Puntual 35.
  
Contra l'acord de referència, que és definitiu en via administrativa, s'hi pot interposar:
  
1. Amb caràcter potestatiu el de reposició, en el termini d'un mes davant del Plenari. Dins del termini del mes següent al de la interposició, haurà de ser resolt; en cas que no es resolga en el termini esmentat, s'entendrà desestimat presumptament i podrà interposar-se el contenciós administratiu.
  
2. Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana amb seu a València, que podrà interposar-se en el termini de dos mesos. El termini esmentat comptarà des de la notificació de l'acte, si no s'ha utilitzat el potestatiu de reposició, o des de la notificació de la resolució d'aquest recurs, si n'hi hagués.
  
En cas de desestimació presumpta del recurs potestatiu de reposició, el termini serà de sis mesos a partir de la data en què aquella es produesca.
  
Tot això sense perjudici de poder exercir qualsevol altre recurs que estime pertinent al seu dret.
Diari Oficial de la Generalitat Valenciana


Sumari del DOGV 3413, del 15-01-1999 (1998/11565)

Informació pública de la modificació del pla general de la zona situada entre els carrers de Carcaixent, Crevillent i Marqués de l'Ensenada i de la zona situada entre l'avinguda dels Germans Bou, el carrer del Pintor Soler Blasco, prolongació del carrer de Moyano i ronda Est.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3413

Data del DOGV
:   15-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11971


Organisme emissor
:   Ajuntament de Castelló de la Plana

Tipus de document
:   Anunci

Informació pública de la modificació del pla general de la zona situada entre els carrers de Carcaixent, Crevillent i Marqués de l'Ensenada i de la zona situada entre l'avinguda dels Germans Bou, el carrer del Pintor Soler Blasco, prolongació del carrer de Moyano i ronda Est. [1998/Q11282]
  
L'Ajuntament de Castelló de la Plana, en la sessió del dia 26 de novembre de 1998, va adoptar el següent acord:
  
1. Exposar al públic durant el termini d'un mes al Diari Oficial de la Generalitat Valenciana, Butlletí Oficial de la Província i a la premsa local, el Projecte de Modificació del Pla General de la zona situada entre el carrer de Carcaixent, Crevillent i Marqués de l'Ensenada i de la zona situada entre l'avinguda dels Germans Bou, el carrer del Pintor Soler Blasco, prolongació del carrer de Moyano i la ronda Est, a fi que qualsevol persona interessada puga formular-hi al·legacions.
  
2. Incorporar als documents de la modificació del pla general, el conveni urbanístic subscrit el 12 de març de 1998 entre l'Ajuntament i les persones propietàries de les zones denominades Muralla, Carcaixent i Germans Bou i exposar-lo al públic durant el termini abans esmentat per tal que qualsevol persona interessada puga formular-hi les al·legacions que crega convenients.
  
La qual cosa es fa pública perquè se'n prenga coneixement general, i alhora s'adverteix que durant el termini d'un mes comptat des de l'endemà de la publicació, els qui hi estiguen interessats podran consultar l'expedient (de 09.00 a 14.00 hores a la Secció d'Urbanisme i Obres de l'Ajuntament de Castelló de la Plana, 4.ª planta), i presentar-hi les al·legacions que creguen convenients.
Diari Oficial de la Generalitat Valenciana


Sumari del DOGV 3598, del 06-10-1999 (1999/8419)

DECRET 16/1999, de 29 de setembre, del president de la Generalitat Valenciana, pel qual s'assignen a la Conselleria d'Indústria i Comerç les funcions i serveis continguts en el Reial Decret 848/1999, de 21 de maig.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1999/09/29/16/dof/vci/html**

### Dades del document

Número de DOGV
:   3598

Data del DOGV
:   06-10-1999

Secció del DOGV
:   I. DISPOSICIONS GENERALS

Número del document
:   1999/8419


Data del document
:   29-09-1999

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria Indústria i Comerç
    * seguretat nuclear
    * delegació de poders
    * competència administrativa
    * administració regional
    * legislació

DECRET 16/1999, de 29 de setembre, del president de la Generalitat Valenciana, pel qual s'assignen a la Conselleria d'Indústria i Comerç les funcions i serveis continguts en el Reial Decret 848/1999, de 21 de maig. [1999/S8419]
  
Fent ús de les facultats conferides en l'article 16.b de la Llei 5/1983, de 30 de desembre, de Govern Valencià, assigne a la Conselleria d'Indústria i Comerç les funcions i serveis de l'administració de l'estat traspassats a la Generalitat Valenciana en virtut del Reial Decret 848/1999, de 21 de maig, en matèria d'instal·lacions radioactives de segona i tercera categories.
  
València, 29 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO


Còpia Permalink ELI
Diari Oficial de la Generalitat Valenciana


Sumari del DOGV 3528, del 30-06-1999 (1999/5820)

Informació pública del Programa d'Actuació Integrada de la Unitat d'Actuació Compresa entre els Carrers de Crist dels Afligits, Joan Martorell, Dos de Maig i Sagunt.
---------------------------------------------------------------------------------------------------------------------------------------------------------------------

### Dades del document

Número de DOGV
:   3528

Data del DOGV
:   30-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5820


Organisme emissor
:   Ajuntament de Riba-roja de Túria

Tipus de document
:   Anunci

Informació pública del Programa d'Actuació Integrada de la Unitat d'Actuació Compresa entre els Carrers de Crist dels Afligits, Joan Martorell, Dos de Maig i Sagunt. [1999/M5820]
  
L'empresa Arrendamientos El Cid, SL, a l'empara del que disposa l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ha sol·licitat que s'inicie la tramitació per a l'aprovació pel Ple d'aquesta corporació del Programa d'Actuació Integrada per al Desenvolupament de la Unitat d'Actuació Compresa entre els Carrers de Crist dels Afligits, Joan Martorell, Dos de Maig i Sagunt.
  
Per la Resolució de l'alcaldia número 552/1999, de 31 de maig, s'ha acordat sotmetre la dita proposta a informació pública amb caràcter de simultani concurs públic per a la selecció de l'urbanitzador.
  
Cosa que es fa pública perquè els qui hi estiguen interessats puguen presentar al·legacions, alternatives tècniques distintes o, si ho prefereixen, preparar ofertes per a desenvolupar, com a urbanitzador, l'alternativa tècnica proposada o per a presentar-ne una distinta com a urbanitzador durant el període d'informació pública a les oficines municipals, plaça de l'Ajuntament, número 9, de Riba-roja de Túria, en el termini de 20 dies hàbils, a comptar des de la publicació d'aquest edicte en el Diari Oficial de la Generalitat Valenciana, per a la qual cosa podran consultar en l'ajuntament la documentació íntegra que conté l'expedient.
  
Riba-roja de Túria, 31 de maig de 1999.- L'alcalde: Francisco Tarazona Zaragozá.
  
Ajuntament de Riba-roja de Túria
Diari Oficial de la Generalitat Valenciana


Sumari del DOGV 3472, del 13-04-1999 (1999/2077)

Sol·licitud d’expedició de duplicat de títol acadèmic.
------------------------------------------------------

### Dades del document

Número de DOGV
:   3472

Data del DOGV
:   13-04-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2077


Organisme emissor
:   Conselleria de Cultura, Educació i Ciència

Tipus de document
:   Anunci

Sol·licitud d'expedició de duplicat de títol acadèmic. [1999/X2077]
  
El senyor José Salvador Moreno ha sol·licitat, per pèrdua de l'original, l'expedició de duplicat de títol de Graduat Escolar, les dades del qual s'indiquen a continuació.
  
Titular del document: José Salvador Moreno, nascut el 26 de juny de 1966 a París, capital de França, amb DNI núm. 04402719.
  
Tipus de document: Graduat Escolar, expedit pel Ministeri d'Educació i Ciència el dia 26 de juny de 1980, i registrat en el llibre 3, foli 21, número 534181.
  
Centre docent que lliurà l'original: Escoles Pies de Gandia - València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant el director de la Direcció Territorial de Cultura i Educació de València, avinguda de Navarro Reverter núm. 2, en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 3413, del 15-01-1999 (1998/11694)

Informació pública de l'estudi de detall per a l'obertura d'un vial particular a la partida dels Colsets.
---------------------------------------------------------------------------------------------------------

### Dades del document

Número de DOGV
:   3413

Data del DOGV
:   15-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11793


Organisme emissor
:   Ajuntament de Vilafamés

Tipus de document
:   Anunci

Informació pública de l'estudi de detall per a l'obertura d'un vial particular a la partida dels Colsets. [1998/Q11094]
  
El Ple de l'Ajuntament, en la sessió del dia 26 de novembre de 1998, va acordar exposar al públic l'estudi de detall per a l'obertura d'un vial particular a la partida dels Colsets promogut per Bigeco, SA. S'obri un període d'informació pública durant el termini de 20 dies a comptar des de l'endemà de la publicació d'aquest edicte al Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3601, del 09-10-1999 (1999/8686)

DECRET 179/1999, de 8 d'octubre, del Govern Valencià, pel qual es concedix la Distinció de la Generalitat Valenciana al Mèrit Cultural a l'Excel·lentíssim senyor Manuel Valdés Blasco.
---------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/08/179/dof/vci/html**

### Dades del document

Número de DOGV
:   3601

Data del DOGV
:   09-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8686


Data del document
:   08-10-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Generalitat Valenciana
    * distinció honorífica
    * política cultural

DECRET 179/1999, de 8 d'octubre, del Govern Valencià, pel qual es concedix la Distinció de la Generalitat Valenciana al Mèrit Cultural a l'Excel·lentíssim senyor Manuel Valdés Blasco.[1999/8686]
  
El Govern Valencià, pel Decret 35/1986, de 10 de març, modificat pel Decret 255/1997, de 8 d'octubre, va crear la Distinció de la Generalitat Valenciana al Mèrit Cultural per a distingir les persones que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.
  
En atenció a la seua contribució a la cultura valenciana, és procedent concedir la Distinció de la Generalitat Valenciana al Mèrit Cultural a l'Excel·lentíssim senyor Manuel Valdés Blasco.
  
Nascut a València, va ingressar a l'Escola de Belles Arts de San Carlos el 1957. Va formar part de l'Equipo Crónica de 1964 a 1981 i ha realitzat un gran nombre d'exposicions. La seua obra està present en els museus i galeries de tot el món. Ha rebut premis i reconeixements entre els quals destaquen el Premio Nacional de Bellas Artes el 1985 i la Medalla de Oro al Mérito en las Bellas Artes el 1998, i ha representat a Espanya en la biennal de Venècia d'enguany.
  
Per això, a proposta del conseller de Cultura, Educació i Ciència i després de la deliberació prèvia del Govern Valencià, en la reunió del dia 8 d'octubre de 1999,
  
DECRETE
  
Article únic
  
Concedir la Distinció de la Generalitat Valenciana al Mèrit Cultural a l'Excel·lentíssim senyor Manuel Valdés Blasco.
  
València, 8 d'octubre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI
Diari Oficial de la Generalitat Valenciana


Sumari del DOGV 3649, del 21-12-1999 (1999/10164)

Expedient AS/9/1999. Adjudicació del contracte d'elaboració de dos murals per a la Facultat de Ciències Humanes i Socials de la Universitat Jaume I de Castelló de la Plana.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3649

Data del DOGV
:   21-12-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/10790


Organisme emissor
:   Universitat Jaume I de Castelló

Tipus de document
:   Anunci

Expedient AS/9/1999. Adjudicació del contracte d'elaboració de dos murals per a la Facultat de Ciències Humanes i Socials de la Universitat Jaume I de Castelló de la Plana. [1999/F10564]
  
El Rectorat de la Universitat Jaume I de Castelló de la Plana, en compliment del que estableix l'article 94 de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte que s'indica tot seguit:
  
1. Entitat adjudicadora
  
a) Organisme: Universitat Jaume I de Castelló de la Plana.
  
b) Dependència que tramita l'expedient: Servei de Gestió Administrativa i Patrimonial.
  
c) Número d'expedient: AS/9/1999.
  
2. Objecte del contracte
  
a) Tipus de contracte: treballs concrets i específics no habituals.
  
b) Descripció de l'objecte: elaboració de dos murals.
  
c) Divisió per lots i nombre: lot únic.
  
d) Butlletí o diari oficial i data de publicació de l'anunci de licitació: no pertocava.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: procediment negociat sense publicitat.
  
4. Pressupost base de licitació
  
Import total: dotze milions de pessetes (49.093.192 PTA).
  
5. Adjudicació
  
a) Data: 5 de novembre de 1999.
  
b) Contractista: Safont Castelló, Manuel.
  
c) Nacionalitat: espanyola.
  
d) Import d'adjudicació: dotze milions de pessetes (43.242.404 PTA).